Diari Oficial de la Generalitat Valenciana


Sumari del DOGV 4067, del 20-08-2001 (2001/7081)

ACORD de 31 de maig de 2001, de la Comissió Territorial d'Urbanisme de València, relatiu a la modificació núm. 1 del document d'homologació i pla parcial del sector NPI núm. 4, Molí de Forés.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7081


Data del document
:   31-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Silla
    * pla d'urbanisme

ACORD de 31 de maig de 2001, de la Comissió Territorial d'Urbanisme de València, relatiu a la modificació núm. 1 del document d'homologació i pla parcial del sector NPI núm. 4, Molí de Forés. [2001/X7081]
  
Vist l'expedient tramés per l'Ajuntament de Silla que fa referència a la modificació núm.1 del document d'homologació i pla parcial del sector NPI núm. 4, Molí de Forés, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant el decret d'alcaldia núm.1224/2000, de 26 de setembre. Després del pertinent període d'exposició pública, en el qual no es van presentar al·legacions, el va aprovar provisionalment el ple de l'Ajuntament el 27 de desembre de 2000.
  
Segon. El projecte consta de memòria i plànols.
  
Tercer. L'objecte del projecte és la modificació de part de l'ordenació estructural continguda en el document d'homologació del sector 4, Molí de Forés, que fa referència en essència a l'eliminació del vial RV-3 (av. d'Alginet) situat a l'oest del sector i a la previsió de nous vials i d'una nova rotonda en l'avinguda d'Espioca, que s'adscriuen a la xarxa estructural de l'àmbit.
  
El projecte justifica que la modificació millora la funcionalitat de la xarxa primària amb la creació de la rotonda completa i la configuració d'aquesta amb els seus enllaços de 30 metres d'amplària.
  
Quart. El director general d'Urbanisme i Ordenació Territorial va emetre amb data 19 de desembre de 2000, un informe previ de caràcter favorable respecte de la modificació pretesa, amb una sèrie de consideracions que s'indiquen en l'informe esmentat.
  
Cinqué. Durant la tramitació de l'expedient s'han emés els següents informes sectorials:
  
- Informe de caràcter favorable emés per la Demarcació de Carreteres de l'Estat del Ministeri de Foment el 18 d'octubre de 2000.
  
- Informe de caràcter favorable emés per la Divisió de Carreteres de la DG d'Obres Públiques de la COPUT amb data 18 d'octubre de 2000.
  
Sisé. Silla té un Pla General d'Ordenació Urbana aprovat definitivament per la Comissió Territorial d'Urbanisme el 14 d'octubre de 1992 i el sector que ens ocupa té un document d'homologació i pla parcial aprovats definitivament el 17 de desembre de 1998.
  
Seté. La Comissió Territorial d'Urbanisme, en la sessió celebrada el 8 de març de 2001, va adoptar l'acord de suspendre l'aprovació definitiva de l'expedient de referència, fins que s'esmenaren una sèrie de deficiències que, en síntesi, es referien a concretar si es proposava una redelimitació addicional del sector i les superfícies de sòl dotacional després de la modificació.
  
Vuité. A fi d'esmenar les deficiències relacionades en l'antecedent anterior, l'Ajuntament ha tramés el projecte complet que va ser aprovat pel ple municipal en la sessió de 27 de desembre de 2000, que inclou el document de modificació puntual núm.1, pla parcial i homologació del sector afectat.
  
La nova documentació concreta que no es proposa la redelimitació del sector, ni es veuen alterades les reserves de xarxa secundària previstes en el pla parcial inicial, l'àrea de repartiment i l'aprofitament tipus.
  
D'acord amb les consideracions relacionades en els informes emesos per les administracions amb competència en matèria de carreteres, el projecte concreta entre altres coses, que no s'altera la ubicació de la zona verda contigua a l'autovia, que les edificacions que sobrepassen la línia d'edificació quedaran fora d'ordenació i que la rotonda prevista en la N-340 té majors dimensions que les ja executades en aquesta via.
  
Nové. La comissió informativa de la Comissió Territorial d'Urbanisme de València, en sessió realitzada el 25 de maig de 2001, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon. La documentació està completa, als efectes del compliment del que estableixen els articles 27 i 28 de la LRAU.
  
Tercer. A la vista del nou projecte tramés per l'Ajuntament, poden considerar-se esmenades les deficiències que va estimar la Comissió Territorial d'Urbanisme en la sessió de 8 de març de 2001.
  
Quart. Les determinacions contingudes en la modificació pretesa es consideren, de forma general, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans parcials que modifiquen l'ordenació estructural de municipis de menys de 50.000 habitants, de conformitat amb el que disposa els articles 54.2, 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 31 de maig de 2001, acorda aprovar definitivament la modificació núm. 1 del document d'homologació i pla parcial del sector NPI núm. 4, Molí de Forés, de Silla.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.